Tamiahvos lagūna
Tamiahvos lagūna (isp. Laguna de Tamiahua) – pakrantės lagūna rytų Meksikoje, Verakruso valstijos šiaurėje, 105 km į pietus nuo Tampiko. Plotas – 670 km². Lagūnos ilgis 95 km, plotis iki 20 km. Nuo Meksikos įlankos lagūną skiria nerija (joje yra Rocho kyšulys). Pietuose protaka jungiasi su jūra. Lagūnoje yra nemažų salų – Chuano A. Ramireso, Toro, El Idolo. Tamiahvos lagūna sekli, pakrantės žemos, pelkėtos, daugiausia apaugusios mangrovėmis. Žvejyba (~40 žuvų rūšių). Laivyba nedideliais laivais, valtimis. Prie Tamiahvos lagūnos pietinio galo įsikūręs Tamiahvos miestas.